**ГУБЉЕЊЕ СУГЛАСНИКА**

(УПРОШЋАВАЊЕ СУГЛАСНИЧКИХ ГРУПА)

ПРЕЦИ (ном. једнине гласи ПРЕДАК, па бисмо претпоставили да ова реч треба да гласи ПРЕДЦИ). Као таква тешка је за изговор, јер су се два сугласника: Д и Ц нашла један поред другог:

предак предки претки претци преци.

(непостојано А; једначење сугласника по звучности; сибиларизација и губљење сугласника)

Гласовна промена губљење сугласника се дешава у следећим случајевима:

* Када се два иста сугласника нађу један до другог – један се губи. Губљењу сугласника најчешће претходи нека друга гласовна промена. На пример:

без + значајан – беЗЗначајан - безначајан

аутобус + ски – аутобуССки - аутобуски

без + смислен - беССмислен – бесмислен

* Код речи које имају сугласничке групе тешке за изговор, као што су групе -**стн-, -стд-, -стљ-, -стк-, -штн-** итд., средишњи глас т се губи. На пример:

радостан - радостна - **радосна**

позориште – позориштни - **позоришни**

болест - болестљив – **болешљив**

* Сугласници Д и Т губе се када се нађу испред африката **ц, ч, џ, ћ, ђ** (сливених сугласника) који већ садрже елементе гласова Д и Т:

Задатак - задатки - задатци - **задаци**

податак - податки – податци - **подаци**

отац – отца - **оца**

инатинат + џија = инадџија – инаџија

**Губљење сугласника или упрошћавање сугласничких група је гласовна промена којом се избегава нагомилавање истих или сличних сугласника у непосредном додиру.**

**Одступања**

•Сугласник Ј се не губи у облицима суперлатива придева и прилога који почињу гласом Ј:најјачи, најједноставнији, најјасније, најјужније...

• у неким сложеницама:ваннаставни, преддржавни, транссибирски...

• Одступа се и када би упрошћавањем значење постало нејасно:отцепити, отчепити, потчинити...

•Код неких речи новијег и страног порекла:азбестни, финалисткиња, аористни, антифашисткиња...

Вежбање:

1. Објасни гласовне промене које су се десиле у следећим примерима:

**врсна (**врстан)

**извесна** (известан)

**педесет** (пет + десет)

**руски**

**безуб**

**оделити**

**шездесет**

1. Од које гласовне промене се одступа у следећим речима?

лутки

Смиљкин

спортисткиња

изљубити

људски